Inés Rey

Inés Rey Garcia (Coruña, 1982ko uztailaren 11) espainiar politikaria, PSOEn afiliatuta. 2019ko ekainaren 15etik Coruñako alkatea da.

 Ibilbidea 
Zuzenbidean lizentziatu zen Coruñako Unibertsitatean, eta karrera horretan Zuzenbide Prozesaleko irakasle izan zuen bere aurreko alkatea Xulio Ferreiro. Jaioterrian abokatu lanak egin ditu eta bi semeren ama da. 

Gazte Sozialisten  eta Espainiako Langileen Alderdi Sozialistaren (PSOE) militantea, 2011ko hauteskunde orokorretan bere alderdiaren Senaturako zerrendako 2. postuan aurkeztu zen, Javier Losada alkate ohiaren atzetik, baina ez zen senatari aukeratua izan.

 Coruñako alkatea 

 Primarioetako irabazlea 
2018an A Coruñako alkatetzarako hautagaitza aurkeztu zuen Jose Manuel Garcia, Rafael Arangüena eta Juan Ignacio Borregorekin batera. Lehen itzulian bigarren hautagai bozkatuena izan zen 96 botorekin, José Manuel Garcíaren atzetik, 143 lortu baitzituen. Hala ere, 2018ko azaroaren 25ean egin zen bigarren itzulian lehen postuan geratu zen, 215 botorekin, beste hautagaiaren 178ren aurrean, eta horrela PSdeGko zerrendaburu izan zen 2019ko udal hauteskundeetan bere hirian. 

 Alkatetzarako hauteskundeak 
2019ko maiatzaren 26ko hauteskundeetan, PSdeG-PSOE bigarren indar bozkatuena izan zen, A Coruñako Udaleko bederatzi zinegotzi eskuratuz, eta Beatriz Mato buru zuen Alderdi Popularraren hautagaitzatik 399 botora geratuz, bera izan baitzen lehen indarra botoetan, bederatzi zinegotzirekin berdinduz.  Hala ere, Inés Rey alkate izendatu zuten 2019ko ekainaren 15ean, osoko bilkurako botoen gehiengo absolutua batuz inbestiduran, Marea Atlantikoko sei zinegotzien eta Bloque Nacionalista Galegoko (BNG) bi zinegotzien aldeko botoekin, PSdG-PSOEkoez gain.

 Coruñako "adopzio-semeen" ohorezko titulua 
2021eko uztailaren 3a, bost-hamar gaztek egindako eraso homofobo batek Samuel Luizen heriotza eragin zuen, Espainia  astintzen duena. Eragileei kartzela zigor luzeak ezarri zizkietan hilketa egotzita. 

2025eko otsailaren 24an, bi senegaldar, garai hartan egoera irregularrean, euren bizitza arriskuan jarri zutenak ezagutzen ez zuten biktima babesteko, Coruñako "adopzio-semeen" ohorezko titulua jaso zuten eta Inés Reyk pertsonalki agurtu zituen  eta bizileku-baimena jaso zuten heroitasuna aitortzeko. 

 Erreferentziak 

 Kanpo estekak 

 Ines Rey Twitterren

Kategoria:Emakumeak
Kategoria:XX. mendeko emakumeak
Kategoria:XXI. mendeko emakumeak
Kategoria:Gizabanako biziak
Kategoria:Galiziako politikariak
Kategoria:Emakume politikariak
Kategoria:Espainiako Langileen Alderdi Sozialistako politikariak
Kategoria:XXI. mendeko politikariak
Kategoria:Emakume alkateak